James Wiseman

Džeimsas Monteinezas Vaizmanas (, g. ) – JAV krepšininkas, žaidžiantis NBA lygoje besivaržančioje Detroito „Pistons“ komandoje.

2020 m. NBA naujokų biržoje Golden State Warriors klubas pasirinko D. Vaizmaną antruoju šaukimu. 2022 m. jis su komanda laimėjo NBA čempionatą, nors buvo susižeidęs ir sezono metu nedalyvavo nė vienose rungtynėse.

Profesionali karjera

Golden State Warriors (2020–2023 m.) 
Džeimsą Vaizmaną 2020 m. NBA naujokų biržoje antruoju šaukimu pasirinko Golden State Warriors. 2020 m. gruodžio 22 d. jis debiutavo NBA, pelnęs 19 taškų, atkovojęs 6 kamuolius ir perėmęs 2 kamuolius, tačiau nesugebėjo išplėšti pergalės prieš Bruklino „Nets“. 2021 m. sausio 27 d. Vaizmanas pelnė 25 taškus ir atkovojo 6 kamuolius pergalėje prieš Minesotos „Timberwolves“. Balandžio 11 d. paaiškėjo, kad Vaizmanui plyšo dešinysis meniskas. Balandžio 15 d. jam buvo atlikta sėkminga menisko plyšimo operacija, po kurios jis buvo išbrauktas iš rikiuotės iki sezono pabaigos.

2022 m. kovo 9 d. Vaizmanas buvo paskirtas į Santa Kruzo „Warriors“, Golden State Warriors NBA G-lygos dukterinę komandą, žaisti rungtynes prieš grįžtant į NBA. Kovo 16 d. jį atšaukė atgal į pagrindinę komandą, nors po dienos jis vėl buvo paskirtas į Santa Kruzą, tačiau kovo 19 d. Vaizmanui sutriko reabilitacija ir buvo pranešta, kad sezonas jam baigtas. Nepaisant to, kad sezono metu nežaidė, jis su „Warriors“ iškovojo NBA čempionų titulą, kai per šešerias rungtynes įveikė Bostono „Celtics“.

2022 m. liepos 10 d. Vaizmanas grįžo po traumos 2022 m. NBA vasaros lygos rungtynėse ir pergalėje 86:85 prieš San Antonijo „Spurs“ įmetė 11 taškų, atkovojo 2 kamuolius ir blokavo 2 kamuolius.

Detroito „Pistons“ (2023–dabar) 
2023 m. vasario 9 d. Vaizmanas buvo iškeistas į Detroito „Pistons“ keturių komandų mainuose, kuriuose dalyvavo Portlando „Trail Blazers“ ir Atlantos „Hawks“, o „Golden State“ iš Portlando atgavo Garį Peitoną II. Vasario 15 d. jis debiutavo „Pistons“ komandoje ir per pralaimėjimą prieš Bostono „Celtics“ 127:109 pelnė 11 taškų ir atkovojo 5 kamuolius.

Statistika

NBA

Reguliarusis sezonas

Universitetas

Išnašos

Nuorodos 

 James Wiseman profilis „Basketball Reference“ 

JAV krepšininkai